《万寿圣节肃事大高玄殿恩赉白金文币恭赋》
明代·黎民表

燎火香烟上紫微，郁罗天外敞琼扉。虹文夜抱芝坛下，海水心从玉几归。

宿雨乍消清禁篽，矞云初散拂朝衣。甘泉侍从何多幸，三拜黄封出琐闱。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。